Aloittaisin tällaisella otsikolla: -
Oletko hyvin kasteltu kristitty, -
oletko hedelmällinen, vai tuleeko sinusta hengellinen kulkuri?
Verrataanpa tätä Esteriin.
Voisit oikeastaan lukea Esterin kirjan kolmannen luvun jakeet viisi ja kuusi, -
sillä kun alat nousta tehtävääsi, -
ja puhun nyt hengellisestä tehtävästä, niin arvaapa, ketkä heräsivät.
Ne olivat amalekilaiset eli kaikki ne ongelmat, -
testit ja koetukset sekä ne juuret, jotka eivät olleet sinusta kuolleet.
Vihulainen herää ja yrittää estää sinua pääsemästä tehtävään, -
jonka Jumala on sinulle jo aikojen alusta antanut.
Eli olet lähestymässä päämäärää ja nouset -
Jumalan suunnittelemalle tehtävä- kentälle, joka sinulle on tarkoitettu.
Olet käynyt läpi valmistusvuodet siihen tehtävään.
Silloinhan sielunvihollinen hermostuu. Luetaan Esterin kirjan luvusta kolme.
"Kun Haaman näki, ettei Mordokai polvistunut eikä heittäytynyt maahan -
hänen edessään, tuli Haaman kiukkua täyteen." Eli sielunvihollinen.
"Kun hänelle oli ilmoitettu, mitä kansaa Mordokai oli, -
vähäksyi hän käydä käsiksi yksin Mordokaihin: -
Haaman etsi tilaisuutta hävittääkseen kaikki juutalaiset, Mordokain kansan, -
Ahasveroksen koko valtakunnasta."
Eli sielunvihollisen tarkoitus on tuhota sinun palvelutehtäväsi.
Hän ei ehkä varsinaisesti onnistu tappamaan tai murhaamaan sinua, -
mutta joka tapauksessa tuhota juuri se alkamassa oleva tehtävä.
Toki jos pelkäät tällaisia asioita, voit istua jossain penkintäytteenä.
Tee niin, jos haluat, mutta älä sitten valittele osaasi.
Tai sitten käy taivaan portilla kova selitys siitä, miksi et tehnyt sitä.
"Kun pelkäsin naapureita, työpaikkaani ja sitä, mitä isä ja äiti sanovat."
Siellä on sitten kova selitys.
Vai haluatko sitten Jeesukselta tällaisen palkinnon: -
"Hyvin tehty, minun tyttäreni, hyvin tehty, minun poikani, -
huolimatta siitä, että kärsit vainoa ja jouduit olemaan ikään kuin -
vainolistalla kaikkia muita vastaan tai uimaan vastavirtaan."
On helppo uida myötäsuuntaan, jonne kaikki muutkin uivat, -
mutta onko se todella Jumalan tarkoittama tehtävä ja suunta?
Olen tavannut monenlaisia ihmisiä, jotka tekevät valtavaa Jumalan työtä.
He ovat maailmalle tuntemattomia eikä heillä ole kultaa, kunniaa -
ja mainetta ja kaikkea sitä, mihin ihmiset tässä elämässä katsovat, -
mutta he tekevät ruohonjuuritasoa.
Uskon, että jokainen on valittu tehtävään, vaikka ruohonjuuritasolla.
Ei ole sitä ylätasoakaan, ellei joku tee pohjalla töitä.
Jumala tarvitsee ihmisiä kaikenlaisiin tehtäviin.
Muistan, kun olin Palawanin saarella. Seurakunnan tilaisuuden jälkeen -
pastori pyysi minut toimistoon, koska siellä oli eräs henkilö, -
joka oli juuri jättänyt vaimonsa ja lapsensa, ja perhe oli paniikissa.
He eivät tienneet, mitä tehdä tuon ei-uskovan miehen kanssa.
Pastori oli yrittänyt kaikkensa, evankelioinut ja jopa yrittänyt vain -
suostutella miestä olemaan jättämättä perhettään, vaikkei edes tulisi uskoon.
Mutta hän oli hyvin kovasydäminen. Mikään sielunhoito ei auttanut.
En ajatellut olevani mitenkään ihmeellinen, että voisin häntä auttaa, -
mutta menin, kun pastori pyysi. Siellä hän istui kovannäköisin silmin.
Tottuneena sielunhoitajana kokeilin yhtä ja toista metodia ja kolmattakin, -
mutta mikään ei pehmittänyt miestä. Kovat silmät vain tuijottivat sieltä.
Sanoin Herralle: "Minun neuvoni ovat loppu.
En tiedä, mitkä lukot tuon miehen sydämessä on. En pääse mihinkään.
Minulla ei ole avaimia, joilla voisin auttaa häntä tai hänen perhettään."
Kuulin Pyhän Hengen vienon kuiskauksen: "Koeta tiedon sanoja."
Pää oli ihan tyhjä. Ihmettelin, että mistä niitä nyt tähän rakentaisi.
Olin hetken rukouksessa, ja Jumala alkoi näyttää merkillistä kuvaa.
Oli kuin filmi olisi mennyt sieluni silmissä ohi.
Aloin kertoa sitä tälle miehelle.
Sanoin: "Näen miehen, joka makaa mutaisessa maassa.
Hänen ympärillään on Filippiinien armeijan sotilaita, -
ja ilmeisesti arvoasteikossa ylempi mies, -
jonka jalka on vatsasi päällä, ja hän osoittaa sydämeesi konekiväärillä.
Yhtäkkiä sinä vain ponnahdat siitä pystyyn, ylöspäin, -
kaikkien hämmästykseksi, ja alat juosta poispäin tästä ryhmästä.
Sinua tulitetaan takaa kivääreillä, mutta yksikään luoti ei osu sinuun.
Mitä sinulle on tapahtunut?" Yhtäkkiä tämä mies romahti täysin.
Hän purskahti itkuun, katsoi minua todella pelästyneesti -
ja selitti pastorille hätääntyneesti jotain tagalogin kielellä.
Pastori käänsi sen minulle englanniksi.
Kysyin, mitä tuo mies puhui, ja pastori sanoi, -
että hän vain varmisti, ettei hän ollut tietoinen mistään tällaisesta.
Mistä tällainen asia on voinut vuotaa tuon ulkomaalaisen tietoon?
Sanoin miehelle, etten tiennyt hänen elämästään yhtään mitään, -
mutta meillä on taivaallinen Jumala, joka näkee ja tietää kaiken.
Silloin mies alkoi kertoa tarinaansa.
Viranomaisten pelosta hän ei ollut kertonut sitä ikinä kenellekään.
Hän alkoi kertoa, että oli kuulunut marxistiseen terroristiryhmään, -
jota kutsutaan siellä nimellä NPA-armeija, -
uusien ihmisten armeija.
Hän oli ollut erään terroristiyhteisön komentaja.
Oli käynyt niin, että valtion sotilasyksikkö teki väijytyksen -
ja sai hänet kiinni. He aikoivat tappaa hänet.
Hän todella kirjaimellisesti makasi maassa mudassa, -
eikä heillä ollut mitään aikomusta jättää tätä terroristijohtajaa eloon, -
mutta tapahtui jotain merkillistä.
Hän nousi siitä ylös yhtäkkiä kuin jonkin voiman tuomana, -
vähän niin kuin jos joku harjoittelee karatea, -
niin heillähän on tällaisia ihmeellisiä liikkeitä. Hän ponnahti ylös, -
ja sotilaat hämmästyivät. Hän lähti juoksemaan pakoon, -
ja häntä tulitettiin takaapäin, mutta yksikään luoti ei osunut.
Hän oli täynnä raivoa, vihaa ja katkeruutta.
Hän tavoitti oman terroristiyksikkönsä, ja he tiesivät, -
mitä polkua pitkin valtion sotilaat kulkivat vuorella.
He järjestivät näille sotilaille väijytyksen, -
ja hänen ainoa tehtävänsä ja himonsa oli vain murhata ja tappaa ne, -
jotka yrittivät tappaa hänet.
Mutta jostain merkillisestä syystä sotilaat olivat vaihtaneet reittiä -
tai saaneet kuulla väijytyksestä, mutta yhtään sotilasta ei näkynyt.
Sen jälkeen valtion sotilaat voittivat terroristiryhmät -
Palawanin saarella, ja sinne tuli väliaikainen rauha.
Terroristiryhmiin kuuluneet piiloutuivat ja naamioituivat kalastajiksi -
tai riisinviljelijöiksi tai mitä ammatteja he nyt itselleen keksivät.
Tällä tavalla mies oli ollut piilossa jo 10 vuotta.
Hän oli avioitunut paikallisen naisen kanssa, ja heillä oli jo lapsia.
Hän sanoi, ettei kukaan tiennyt hänen taustaansa, ei edes hänen vaimonsa.
Sen jälkeen hän murtuen tunnusti uskovansa nyt Jumalaan, -
sillä ainoastaan taivaan Jumala voi tietää hänen elämänsä, -
koska siitä ei ollut todistajia.
Hän antoi elämänsä Jeesukselle ja palasi perheensä luo.
Kun menin sinne seuraavan kerran, hän vilkutteli minulle seurakunnasta.
Häntä oli opetuslapseutettu ja hän oli voimakas kristitty, joka julisti muille.
Halusin vain kertoa tämän esimerkkinä siitä, -
ettei Jumalalle ole mikään mahdotonta, ei niin mikään.
Jos Hän pystyy pelastamaan kovasydämisimmänkin ihmisen -
terrorismin syvistä pauloista, -
niin mikä oikeus sinulla on vaipua syvään itsesääliin ja ajatella, -
ettei Jumalakaan mahda sinulle mitään? Tule pois matokulttuurista!
Sinä et ole mikään karvainen satajalkamato tai kastemato, -
vaan Jumalan luoma ihminen.
Kristittynä kuulut kuninkaalliseen sukuun.
Voitat omat amalekilaisesi, voitat sielunvihollisen voimat, -
koska sinulle on jo annettu voitto Jeesuksessa Kristuksessa.
Sinulla on mahtava Jeesuksen Kristuksen veren voima.
Siinä voimassa sinä olet voimallinen menemään eteenpäin.
Älä välitä siitä, mitä ongelmia sielunvihollinen sinulle tuo, -
sillä jos tehtäväkenttäsi ei ole vielä valmistunut tai valjennut sinulle, -
niin se tulee olemaan juuri sellainen, että se tyydyttää sinua -
ja ennen kaikkea Jumalaa. Tule läpinäkyväksi, -
niin että sinusta näkyy Kristuksen henki ja Kristus.
Olen ehkä kertonut tämän aiemminkin, -
mutta eräs vanha saarnamies kertoi minulle kävelleensä torilla.
Joku vanha alkoholisti ohitti hänet, -
pysähtyi hänen eteensä ja kysyi: "Oletko sä uskova?"
Pastori sanoi hämmentyneenä: "Joo, kyllä olen. Miksi kysyit?"
"No, ei minulla mitään asiaa ole, mutta sinä haisetkin uskovalle."
En tiedä, onko meissä uskovissa erityinen tuoksu.
Tuskinpa, mutta uskon, että se oli Kristuksen tuoksu tälle miehelle.
Meistä pitäisi levitä Kristuksen tuoksu.
Meidän pitäisi olla niin voimakkaita, että taistelemme sielunvihollisen -
amalekilaisia vastaan, koska meille on voitto jo annettu.
Sinä pääset päämäärääsi. Tämä amalekilaisethan on symbolista kieltä.
Sielunvihollinen keksii mitä vain saadakseen sinut luopumaan, -
masentumaan ja sanomaan: "En minä enää jaksa enkä viitsi.
Minulla ei ole muuta kuin ongelmia. Minut on luotu vain penkin täytteeksi.
Oi, tässä on niin turvallista olla."
Onkohan? Ei siinä penkissä niin turvallinen olo ollut.
Toki voit olla siinä täytteenä, jos haluat, mutta ihan turha valittaa.
En usko, että taivaan portilla on mitään kuponkijärjestelmää, -
jossa näytät, että olet tehnyt sitä ja tätä ja kuulut oikeaan seurakuntaan.
Siellä ehkä kysytään vain yksi kysymys: Opitko sinä rakastamaan?
Se tarkoittaa, ettet vain rakasta Jeesusta Kristusta.
Jos Hän asuu sinussa, sinä rakastat myös lähimmäistä.
Voi, kuinka monia uskovia ja ihmisiä on, jotka ovat yksinäisyyttä täynnä -
ja rakkautta vailla! Sinä sitä voit antaa, lähimmäisenrakkautta.
Kun Jeesus vaelsi maan päällä, rakkaus säteili Hänestä.
Hän oli läpinäkyvä, ja sinustakin pitäisi tulla läpinäkyvä.
Taivaaseen pääsyysi ei toki vaikuta pisteiden keräily päiväkirjaan, -
mutta Jumalan suunnitelmassa, kohtalossa, sinä voit ja onnistut.
Jumalan rakkaus on kaikille samanarvoista.
Ei ole sellaista henkilöä, jota Jumala rakastaisi vähän enemmän.
Hän rakastaa kaikkia samalla tavalla.
Muista, että Jeesuksessa Kristuksessa ei asu pelkoa.
Pelko ei lähde Kristuksesta. Jos sinulla on pelkoa, -
niin korjaapa asenteitasi ja ota selvää, mistä pelkosi lähtevät, -
sillä Jeesus Kristus on rauha ja rakkaus. Hän lupaa antaa rauhan.
Miksi sinä häpeilisit? Älä lymyile nurkissa.
Sinulla on oikeus olla ja elää ihmisen arvoista elämää.
Tiedä mihin sinä voit päätyä, kun lähdet Jumalan tehtäviin.
Silloin elämä ainakin muuttuu mielenkiintoiseksi eikä ole tasaista, -
sellaista tappavaa, että se menee vain näin eikä mitään tapahdu.
Heti kun alat puuhastella Jumalan kanssa, alkaa tapahtua.
Jumala antaa kyllä sinulle niitä tapahtumia, uskon sen.
Vihollinenkin pitää sinut liikkeellä, mutta siitä ei ole kuin suupalaksi.
Muistan, kun kerran julistin evankeliumia Aroman slummikylässä -
Mindoron saarella Filippiineillä.
Vaatimaton pieni kirkko oli täynnä slummin asukkaita.
Kirkko oli tehty bambumateriaaleista ja kivenlohkareista.
Ovet ja ikkunat olivat vain aukkoja, mitään ovia ei ollut.
Oli mahdottoman kuuma.
Julistin evankeliumia. Osa kuulijoista oli lapsia, osa aikuisia.
Ihmettelin, mikä kumman häslinki siellä oven suussa kävi, -
kun kaikki katselivat sinne, ja jotkut lähtivät sinne katsomaan.
Jälkeenpäin kysyin yhdeltä avustajaltani, -
mitä kummaa siellä tapahtui kesken kokouksen ja mitä ihmiset hälisivät.
Ystäväni sanoi, että siellä tapahtui jotain aivan merkillistä.
Sinne tuli joku raivohullu paikallinen, joka ei tykännyt siitä, -
että Jeesuksesta julistetaan. Hän halusi rynnätä sinne eteen, -
mutta törmäsi näkymättömään seinään siinä oviaukossa.
Hän otti vauhtia viiden tai kuuden metrin päästä -
ja lähti juosten oviaukkoa kohti, vaikkei siinä ollut mitään ovea.
Hän törmäsi jälleen johonkin näkymättömään ja kaatui selälleen.
Raivoa täynnä hän otti kolmannen kerran vauhtia ja lähti vauhdilla -
ryntäämään oviaukosta sisään. Hän törmäsi jälleen ikään kuin lasiseinään -
ja jäi maahan makaamaan. Sitä ne ihmiset siellä katselivat.
Olen aivan varma siitä, että siinä seisoi taivaallinen enkeli.
Hän suojasi ja varjeli. Kun lähdet Jumalan töihin, -
sinun ei tarvitse pelätä mitään, sillä Jeesus on kanssasi.
Oli aika merkillistä, kun ystäväni oli ottanut kuvan siitä tapahtumasta.
Hän vain halusi ottaa kuvan siitä miehestä ja tapahtumasta.
Kun katsoimme niitä kuvia, niin oviaukossa ei näkynyt sitä miestä -
eikä mustaa oviaukkoa. Siinä näkyivät ne aukon reunat -
ja massiivinen valkoinen valokehä. Se oli kuin hohtava valokehä.
Meille ei ole selvinnyt, mikä siinä oli, mutta Jumala laittoi ne esteet siihen.
Mikä tehtävä Hänellä ikinä onkin, Hän voi siunata ja varjella sinut.
Olemme jo siinä rajalla, että voit tunkea varpaat herätyksen oven väliin.
Sinun täytyy olla valmiina astumaan siitä ovesta sisään tehtävään, -
johon Jumala on sinut laittanut.
Jos sinulla on ollut tasaista ja luulet, ettei Jumalakaan sinua käytä, -
niin Hän alkaa silloin käyttää. Sinua on valmistettu herätyksen alkua varten.
Ehkä sinä olet kylvösiemenen laittaja, ehkä olet kastelija, -
ehkä olet lyhteiden nitoja tai poimit tähkäpäitä niin kuin Ruut, -
ehkä olet viikatteella leikkaamassa eli puhut sieluille evankeliumia, en tiedä.
Mutta se tehtävä tulee silloin. Uskon, että kun herätys tulee, -
se tulee nopeasti ja erikoisella tavalla. Eihän se mikään herätys ole, -
jos herätys tuli ja meni eikä kukaan edes huomannut, että se oli herätys.
Opiskeluaikana tuli jostain syystä aina valvottua aamuyöhön asti, -
ja sitten piti lähteä opiskelemaan tai väliaikaiseen työpaikkaan.
Minun oli hommattava sellainen metallivati.
Laitoin ison metallisen herätyskellon metallivatiin vuoteeni alle.
Kun herätyskello soi, se metallivati alkoi kilistä, ja varmasti heräsi.
Ja jos ei vielä siihen herännyt, niin todellinen herääminen tapahtui, -
kun tulin pois vuoteesta ja etsin vatia. Varmasti heräsivät naapuritkin.
Uskon, että tämä tulee olemaan sellainen merkillinen herätys, -
sellainen herätys, jossa ihmeitä ja voimatekoja tulee tapahtumaan.
Minun Raamattuni sanoo, että kun Sanaa julistetaan, -
ihmeet ja merkit seuraavat julistettua Sanaa.
Ne seuraavat sinuakin.
Jos sinä todistat ihmisille ja avaat suusi, niin sinä saat sen voiman.
Uskon myös, että kun asetat kätesi sairaiden päälle, -
niin Jumala käyttää myös sinun kättäsi, -
ja tulet näkemään, kuinka ihmeet ja merkit seuraavat sinua -
ja sairaat saavat parantua myös sinun kättesi kautta, -
sillä se kuuluu alkuperäisen evankeliumin julistukseen.
Eivät ihmeet ole mihinkään kadonneet. Ehkä ne ovat kadonneet -
tästä nykyisestä seurakuntaelämästä tai peittyneet uskonnollisuuden alle, -
mutta ne ovat yhä olemassa, niin kuin Jeesus sanoi. Ne seuraavat niitä, -
jotka uskovat, ja ne tulevat seuraamaan myös sinua. Ole rohkea.
Rohkeus kuuluu uskovan asenteisiin, ei pelon henki.
Jumala tulee kääntämään pöydät nurin sinunkin tapauksessasi, -
ja kaatamaan ne vihollisen päälle.
Ja se valkeus, jota koet tai joka ehkä nyt kääntyy sinulle siunaukseksi, -
jos sinulla ei ole ollut kovin paljon siunauksia. Room. 8:28 sanoo: -
"Mutta me tiedämme, että kaikki yhdessä vaikuttaa niiden parhaaksi, -
jotka Jumalaa rakastavat, -
niiden, jotka hänen aivoituksensa mukaan ovat kutsutut."
Sinäkin olet kutsuttu. Olet kutsuttu Jumalan valtakunnan työhön.
En se ole vain minä, se olet sinä. Meidät kaikki on kutsuttu tekemään -
Hänen valtakuntansa työtä, vaikka tuntisit olevasi heikko tai mitätön.
Jumala nimenomaan käyttää heikkoja ja mitättömiä ihmisiä, -
jotka jo omassa itsessään ovat alistuneet Kristuksen alle -
ja ajattelevat, etteivät ole mitään. Jumala käyttää tavallisia ihmisiä.
Uskon, että tähtikulttuuri on ohi. Jumala nostaa tavallisia ihmisiä -
julistamaan evankeliumia ja tekemään ihmeitä, -
sanoivat uskonnolliset ihmiset mitä vain. He sanovat joka tapauksessa -
ja puhuvat jatkuvasti pahaa. Älä sinä heistä välitä.
Silloin sinä olet kypsynyt Jeesuksessa Kristuksessa -
ja päässyt ikään kuin suojaverkon sisään, -
kun mikään puukonisku eli pahat sanat eivät enää satuta sinua.
Teetpä jotain tai et, ihmiset puhuvat sinusta joka tapauksessa.
Et voi miellyttää kaikkia.
Ainoa henkilö, jota sinun tarvitsee miellyttää, on Jeesus Kristus.
Hän ei vaadi sinulta mitään eikä ole laatinut sinulle tehtäviä, -
joita et voisi suorittaa. Sinä kykenet, sinä voit.
Nouse alennustilastasi. Nyt on aika nousta!
Älä makoile siellä karjatarhoissa, vaan nouse ja ala täyttää tehtävääsi.
Jokainen meistä on tämän päivän moderni Ester -
ja suunniteltu Jumalan tarkoitusperiä ja tätä aikaa varten, sinä myös.
Meitä on valmistettu tähän aikaan tuhoamaan pahat Hamanit -
ja amalekilaiset elämästämme ja siirtämään katseemme Jumalaan, -
ei vallitseviin olosuhteisiin, asemaan tai maineeseen.
Tehtäväsi on tehdä sinun Kuninkaasi tahto.
Voit ehkä toteuttaa sitä työpaikallasi.
Ehkä ei niin kuin itse aloitin julistustyön. En tiennyt siitä mitään.
Sanoin vain työpaikalla, kun työtovereitani tuli aamulla töihin, -
että minulla oli heille asiaa. He kysyivät, että ai niin mitä.
Sanoin, että tulin eilen uskoon ja olen parantunut.
Jos ette usko, niin helvettiin joudutte koko porukka.
Se oli kyllä huono aloitus. Sen takia sain kahden viikon "hermoloman", -
vaikka yritin vakuuttaa esimiehelleni olevani täysin terve ja parantunut.
Ei hän uskonut. Hän sanoi, että olin tehnyt rajusti töitä ja tarvitsin lomaa.
Sanoin työtovereilleni, että kun palaan lomalta, osaan vähän enemmän.
Eli huonosta aloituksesta tuli sitten jotain ihan muuta.
Ole totuuden pioneeri, sillä pioneeriksi sinut on tarkoitettu uskon elämässä, -
oli se sitten missä päin maailmaa vain. Suomi on valtava evankeliumin kenttä.
Lapin tienoilla evankelistat huutavat apua: -
"Sano, Anne, niille etelän miehille ja naisille, että tulevat tänne.
Täällä on kokonainen viljamaa. Kukaan ei halua tulla tänne.
Kaikki haluavat jonnekin Timbuktuun tai sinne, missä palmut heiluvat, -
mutta täällä Lapissa on töitä."
Uskon, että siellä on jonkun viljamaa. Onko se sitten sinun? En tiedä.
Uskon, että uskovat nousevat totuuden pioneereiksi ja tuojiksi.
Nyt on aika nousta. Nyt on aika astua siihen suomalaiseen herätykseen.
Olen nähnyt tämänkin vuoden aikana, että sydämet ovat auki Jeesukselle.
Ihmiset ovat kyllästyneet seurakuntien kuivuuteen.
He haluavat elämäänsä jotain muuta. Kokoukset ovat täynnä.
He haluavat astua johonkin uuteen Jeesuksessa Kristuksessa.
Ja haluan, että sinä myös astut siihen uuteen -
ja täytät sen pioneerin tehtävän, olkoon se kotipiirissä tai missä vain, -
sillä sinut on tarkoitettu Jumalan pioneeriksi, -
Hänen opetuslapseuteensa ja siihen tehtäväkenttään, -
sen ainoan ja todellisen Kuninkaan palvelukseen, joka meitä hallitsee, -
Jeesuksen Kristuksen.
Ja sinulla on taivaallinen Isä ja kokonainen taivaallinen joukko -
auttamassa, suojelemassa ja tukemassa sinua tehtäväkentässäsi.
Ja uskon, että vahva Sanan ruoka tulee myös hallitsemaan -
sitä seuraavaa, hukkuvaa sukupolvea, ja sinä voit olla sen julistaja, -
sen vahvan Sanan julistaja, ja intohimoisesti mennä eteenpäin.
Se on sitä Sanaa, jota ei vesitetä alkuperäisestä.
Se ei ehkä ole teologista sanaa, -
mutta se menee tavallisen kansalaisen sydämeen.
Ei vesitettyä, vaan sitä, mitä Raamattu sanoo, -
Sanan totuutta. Ja tätä totuuttahan eivät kaikki kestä.
Se ei ole enää imeväisten ruokaa eikä päähän taputtelua, -
vaan sinun pitää olla jo se, joka auttaa myös muita -
ja tukee sitä henkilöä, joka tuolta hukkuvasta maailmasta tulee.
Sinä olet se, joka sitä tekee. Nyt on uudet ajat lähteä liikkeelle, -
ja se uusi ajanjakso vetää puoleensa myös nuoria.
Heille ei ole maailmassa mitään. Mikään muu ei vedä heitä -
Jumalan puoleen kuin se, että he näkevät, että Jumala on elävä.
Olet varmaan seurannut näitä ohjelmia. Haluan sanoa tärkeän asian.
Se on tukinumero. Se on 0600 10177.
Se on vain 12 euroa. Lisäksi on pankkitili ja viite.
Näin voit lahjoittaa, -
jotta takaat näiden ohjelmien jatkuvuuden. Siunausta sinulle.
Tekstitys: Anni Lähteenmäki